சவாய் மாதோபூர்

சவாய் மாதோபூர் (Sawai Madhopur) (இந்தி: सवाई माधोपुर ), இந்தியாவின் இராஜஸ்தான் மாநிலத்தின் சவாய் மாதோபூர் மாவட்டத்தின் நிர்வாகத் தலைமையிட நகரமும், நகராட்சியும் ஆகும்.   

இந்நகரத்தின் அருகில் யுனெஸ்கோ உலகப் பாரம்பரியக் களமான வரலாற்று சிறப்பு மிக்க ரந்தம்பூர் கோட்டை மற்றும்  ரண்தம்போர் தேசியப் பூங்காவும் அமைந்துள்ளது. 
இந்நகரத்தில் உள்ள முக்கண் விநாயகர் கோயிலும், குகைகளும் புகழ் பெற்றது.  

வரலாறு
சவாய் மாதோபூர் நகரத்தை, ஜெய்பூர் மகாராஜா முதலாம் சவாய் மாதோ சிங்  என்பவரால் திட்டமிட்டு கட்டப்பட்டது. எனவே இந்நகரத்தை அவரது பெயரால் அழைக்கப்படுகிறது. 

காலநிலை
 உயர்ந்த பட்ச வெப்பம்  = 49.0C (மே–சூன்)
 குறைந்த பட்ச வெப்பம்   = 2.0 C (டிசம்பர்–சனவரி)
 சராசரி மழைப்பொழிவு    = 800 மி மீ
 மழைக்காலம்             = சூலை – செப்டம்பர் 
 ஈரப்பதம்            = 10–15%(கோடைக்காலம்), 60%(மழைக்காலம்)
 சுற்றுலா காலம்         = நவம்பர் -  மார்ச்

மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, சவாய் மாதோபூரின் மக்கள் தொகை 1,21,106  ஆகும்.  மக்கள் தொகையில் ஆண்கள்  53% ஆகவும்; பெண்கள்  47% ஆகவும் உள்ளனர். சராசரி எழுத்தறிவு  79.44% ஆகவும், அதில் ஆண்களின் எழுத்தறிவு  90.08% ஆகவும்,  பெண்களின் எழுத்தறிவு 67.98% ஆகவுள்ளது. மக்கள் தொகையில் ஆறு வயதிற்குட்பட்டவர்கள்  12.89% ஆகவுள்ளனர்.  

சுற்றுலாத் தலங்கள் 

 ரந்தம்பூர் கோட்டை 
  ரண்தம்போர் தேசியப் பூங்கா
 இராஜீவ் காந்தி மண்டல இயற்கை வரலாறு அருங்காட்சியகம்

போக்குவரத்து வசதிகள்

தொடருந்து

தில்லி -மும்பை இருப்புப்பாதை தடத்தில் சவாய்மாதோபூர் தொடருந்து நிலையம் அமைந்துள்ளது.சவாய் மாதோபூர் தொடருந்து நிலைய கால அட்டவணை

தரைவழி
கோட்டா – லால்சோத் நெடுஞ்சாலை எண் 116, சவாய் மாதோபூர் வழியாக செல்கிறது. 

இதனையும் காண்க
 ரந்தம்பூர் கோட்டை 
  ரண்தம்போர் தேசியப் பூங்கா

வெளி இணைப்புகள்

 RMNH Sawai Madhopur  
 SawaiMadhopur Police
 Sawai Madhopur District Court
 AIR Sawai Madhopur 

மேற்கோள்கள்

*